สรุปภาวะตลาดต่างประเทศ ประจำวันที่ 16 ก.ค. 2563
สรุปภาวะตลาดต่างประเทศ ประจำวันที่ 16 ก.ค. 2563
17 ก.ค. 2563

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (16 ก.ค.) หลังสหรัฐเผยตัวเลขผู้ยื่นขอสวัสดิการว่างงานที่สูงเกินคาด ซึ่งทำให้นักลงทุนวิตกกังวลเกี่ยวกับแนวโน้มเศรษฐกิจของสหรัฐ นอกจากนี้ ตลาดยังได้รับแรงกดดันจากการร่วงลงของหุ้นกลุ่มเทคโนโลยี รวมทั้งผลประกอบการที่น่าผิดหวังของบริษัทจดทะเบียนบางแห่ง และข้อพิพาทระหว่างสหรัฐและจีนที่ยังไม่มีแนวโน้มคลี่คลายลง
ดัชนีเฉลี่ยอุตสาหกรรมดาวโจนส์ปิดที่ 26,734.71 จุด ลดลง 135.39 จุด หรือ -0.50% ขณะที่ดัชนี S&amp;P500 ปิดที่ 3,215.57 จุด ลดลง 10.99 จุด หรือ -0.34% ส่วนดัชนี Nasdaq ปิดที่ 10,473.83 จุด ลดลง 76.66 จุด หรือ -0.73%
 
ตลาดหุ้นยุโรปปิดปรับตัวลงเมื่อคืนนี้ (16 ก.ค.) เนื่องจากนักลงทุนขายหุ้น หลังผิดหวังกับการเปิดเผยผลประกอบการที่อ่อนแอของบริษัทจดทะเบียน และยังคงวิตกกับจำนวนผู้ติดเชื้อโควิด-19 ที่ยังคงเพิ่มขึ้น ขณะที่นักลงทุนบางส่วนชะลอการซื้อขายเพื่อรอผลการประชุมผู้นำยุโรปเกี่ยวกับการจัดตั้งกองทุนฟื้นฟูเศรษฐกิจยุโรป
ดัชนี Stoxx Europe 600 ลดลง 0.47% ปิดที่ 372.13 จุด
ดัชนี CAC-40 ตลาดหุ้นฝรั่งเศสปิดที่ 5,085.28 จุด ลดลง 23.69 จุด หรือ -0.46%, ดัชนี DAX ตลาดหุ้นเยอรมนีปิดที่ 12,874.97 จุด ลดลง 56.01 จุด หรือ -0.43% ขณะที่ดัชนี FTSE 100 ตลาดหุ้นลอนดอนปิดที่ 6,250.69 จุด ลดลง 41.96 จุด หรือ -0.67%
 
ตลาดหุ้นลอนดอนปิดปรับตัวลงเมื่อคืนนี้ (16 ก.ค.) เนื่องจากนักลงทุนผิดหวังกับการเปิดเผยข้อมูลยอดค้าปลีกของจีนที่ลดลง ซึ่งทำลายความหวังที่จะเห็นเศรษฐกิจฟื้นตัวอย่างรวดเร็ว หลังได้รับผลกระทบจากการแพ่ระบาดของโรคโควิด-19
ดัชนี FTSE 100 ตลาดหุ้นลอนดอนปิดที่ 6,250.69 จุด ลดลง 41.96 จุด หรือ -0.67%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (16 ก.ค.) หลังจากกลุ่มประเทศผู้ส่งออกน้ำมัน (โอเปก) และชาติพันธมิตรหรือโอเปกพลัส มีมติปรับลดกำลังการผลิตเพียง 7.7 ล้านบาร์เรล/วัน จากปัจจุบันที่ปรับลด 9.7 ล้านบาร์เรล/วัน
สัญญาน้ำมันดิบ WTI ส่งมอบเดือนส.ค. ลดลง 45 เซนต์ หรือ 1.1% ปิดที่ 40.75 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. ลดลง 42 เซนต์ หรือ 1% ปิดที่ 43.37 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (16 ก.ค.) หลังจากธนาคารกลางยุโรป (ECB) มีมติคงอัตราดอกเบี้ยและวงเงินซื้อพันธบัตรในการประชุมเมื่อวานนี้ นอกจากนี้ การแข็งค่าของสกุลเงินดอลลาร์ยังเป็นปัจจัยกดดันตลาดทองคำ
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 13.5 ดอลลาร์ หรือ 0.74% ปิดที่ 1,800.3 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 18.8 เซนต์ หรือ 0.95% ปิดที่ 19.573 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 6.2 ดอลลาร์ หรือ 0.74% ปิดที่ 837 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 15.10 ดอลลาร์ หรือ 0.8% ปิดที่ 2,025.10 ดอลลาร์/ออนซ์
 
สกุลเงินยูโรอ่อนค่าลงเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (16 ก.ค.) หลังจากธนาคารกลางยุโรป (ECB) มีมติคงอัตราดอกเบี้ยและวงเงินซื้อพันธบัตรในการประชุมเมื่อวานนี้ ขณะที่ดอลลาร์แข็งค่าเมื่อเทียบกับสกุลเงินหลักๆ เนื่องจากความวิตกกังวลเกี่ยวกับการแพร่ระบาดของไวรัสโควิด-19 ผลักดันให้นักลงทุนเข้าซื้อดอลลาร์ซึ่งเป็นสกุลเงินปลอดภัย
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.27% สู่ระดับ 96.3457 เมื่อคืนนี้
ยูโรอ่อนค่าเมื่อเทียบกับดอลลาร์สหรัฐ ที่ระดับ 1.1378 ดอลลาร์ จากระดับ 1.1405 ดอลลาร์ ขณะที่เงินปอนด์อ่อนค่าลงแตะที่ระดับ 1.2546 ดอลลาร์ จากระดับ 1.2580 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.6967 ดอลลาร์สหรัฐ จากระดับ 0.6998 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 107.37 เยน จากระดับ 106.95 เยน และแข็งค่าเมื่อเทียบกับดอลลาร์แคนาดา ที่ระดับ 1.3573 ดอลลาร์แคนาดา จากระดับ 1.3508 ดอลลาร์แคนาดา แต่เมื่อเทียบกับฟรังก์สวิส ดอลลาร์อ่อนค่าลงแตะที่ระดับ 0.9448 ฟรังก์ จากระดับ 0.9455 ฟรังก์